सेंसरशीप राष्ट्र की संप्रभुता और एकता की रक्षा के एक उपकरण के रूप में लगाई जाती है। अपने साम्राज्यिक अंहकार के उच्चतम स्तर पर भी ब्रिटिश साम्राज्य को उसकी संप्रभुता को खुल्लमखुल्ला चुनौतियों को प्रतिबंधित करने की कोई जरूरत महसूस नहीं हुई। उस समय की सभी सृजनात्मक विधाओं के बारे में यह बात सत्य है। औपनिवेशिक लूट-खसोट की एक रूपक कथा मराठी नाटक ‘कीचक बध’और गीत ‘दूर हटो ऐ दुनिया वालो, हिंदुस्तान हमारा है’ को देशद्रोह के आधार पर प्रतिबंधित करने की कोई कोशिश नहीं की गई थी। विभिन्न समूहों के बीच उत्तेजना फैला कर विद्वेष पैदा करने या एक विशेष समूह/ समुदाय/धर्म की संवेदना को गंभीर तरीके से चोट पहुंचाने की संभावना प्रतिबंध के अन्य हथियार हैं। इस मामले में किसी को भी ‘वासनाकन्द’ मामले में मुम्बई उच्च न्यायालय के सुस्पष्ट निर्णय के अलावा किसी और चीज को देखने की जरूरत नहीं है। इस निर्णय में न्यायालय ने अत्यन्त कठोर शब्दों में उपर्युक्त प्रकार के प्रतिबंध के आधारों का खण्डन किया था।